CELEX: C2005/132/40
Language: el
Date: 2005-05-28 00:00:00
Title: Απόφαση του Πρωτοδικείου, της 17ης Μαρτίου 2005, στην υπόθεση T-192/98, Eπιτροπή βάμβακος και συναφών κλωστοϋφαντουργικών βιομηχανιών της ΕΟΚ (Eurocoton) κατά Συμβουλίου της Ευρωπαϊκής Ενώσεως («Ντάμπινγκ — Μη έγκριση από το Συμβούλιο πρότασης της Επιτροπής για την έκδοση κανονισμού για την επιβολή οριστικού δασμού αντιντάμπινγκ — Μη ύπαρξη της αναγκαίας για την έκδοση του κανονισμού απλής πλειοψηφίας — Υποχρέωση αιτιολογήσεως»)

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/22
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 17ης Μαρτίου 2005
   στην υπόθεση T-192/98, Eπιτροπή βάμβακος και συναφών κλωστοϋφαντουργικών βιομηχανιών της ΕΟΚ (Eurocoton) κατά Συμβουλίου της Ευρωπαϊκής Ενώσεως (1)
   
   («Ντάμπινγκ - Μη έγκριση από το Συμβούλιο πρότασης της Επιτροπής για την έκδοση κανονισμού για την επιβολή οριστικού δασμού αντιντάμπινγκ - Μη ύπαρξη της αναγκαίας για την έκδοση του κανονισμού απλής πλειοψηφίας - Υποχρέωση αιτιολογήσεως»)
   (2005/C 132/40)
   Γλώσσα διαδικασίας: η αγγλική
   Στην υπόθεση T-192/98, Eπιτροπή βάμβακος και συναφών κλωστοϋφαντουργικών βιομηχανιών της ΕΟΚ (Eurocoton), με έδρα τις Βρυξέλλες (Βέλγιο), εκπροσωπούμενη από τους C. Stanbrook, QC, και A. Dashwood, barrister,κατά Συμβουλίου της Ευρωπαϊκής Ενώσεως (εκπρόσωπος: S. Marquardt, επικουρούμενος από τον G.M. Berrisch, δικηγόρο), υποστηριζόμενη από το Βασίλειο της Μεγάλης Βρετανίας και Βόρειας Ιρλανδίας (εκπρόσωποι: αρχικώς η Μ. Ewing και στη συνέχεια ο K. Manji), που έχει ως αντικείμενο την ακύρωση της αποφάσεως του Συμβουλίου, της 5ης Οκτωβρίου 1998, με την οποία απορρίφθηκε η πρόταση κανονισμού (ΕΚ) του Συμβουλίου για την επιβολή οριστικού δασμού αντιντάμπινγκ στις εισαγωγές αλεύκαστων βαμβακερών υφασμάτων καταγωγής Λαϊκής Δημοκρατίας της Κίνας, Αιγύπτου, Ινδίας, Ινδονησίας και Πακιστάν, για την οριστική είσπραξη του προσωρινού δασμού που επιβλήθηκε με τον κανονισμό (EΚ) 773/98 της Επιτροπής, της 7ης Απριλίου 1998 (ΕΕ L 111, σ. 19), και για την περάτωση της διαδικασίας σε ό,τι αφορά τις εισαγωγές αυτών των υφασμάτων καταγωγής Τουρκίας, πρόταση που είχε υποβάλει η Επιτροπή των Ευρωπαϊκών Κοινοτήτων την 21η Σεπτεμβρίου 1998 [έγγραφο Ε (1998) 540 τελικό], το Πρωτοδικείο (τέταρτο πενταμελές τμήμα), συγκείμενο από τους H. Legal, πρόεδρο, P. Lindh, P. Mengozzi, I. Wiszniewska-Białecka και V. Vadapalas, δικαστές, γραμματέας: H. Jung, εξέδωσε στις 17 Μαρτίου 2005 απόφαση με το ακόλουθο διατακτικό:
   
               1)
            
            
               Ακυρώνει την απόφαση του Συμβουλίου της 5ης Οκτωβρίου 1998, με την οποία απορρίφθηκε η πρόταση κανονισμού (ΕΚ) του Συμβουλίου για την επιβολή οριστικού δασμού αντιντάμπινγκ στις εισαγωγές αλεύκαστων βαμβακερών υφασμάτων καταγωγής Λαϊκής Δημοκρατίας της Κίνας, Αιγύπτου, Ινδίας, Ινδονησίας και Πακιστάν, για την οριστική είσπραξη του προσωρινού δασμού που επιβλήθηκε με τον κανονισμό (EΚ) 773/98 (ΕΕ L 111, σ. 19), και για την περάτωση της διαδικασίας σε ό,τι αφορά τις εισαγωγές αυτών των υφασμάτων καταγωγής Τουρκίας, πρόταση που είχε υποβάλει η Επιτροπή των Ευρωπαϊκών Κοινοτήτων την 21η Σεπτεμβρίου 1998 [έγγραφο Ε (1998) 540 τελικό].
            
         
               2)
            
            
               Καταδικάζει το Συμβούλιο της Ευρωπαϊκής Ενώσεως στα δικαστικά έξοδα.
            
         
               3)
            
            
               Το Βασίλειο της Μεγάλης Βρετανίας και Βόρειας Ιρλανδίας φέρει τα δικαστικά του έξοδα.
            
         
      (1)  ΕΕ C 160 της 5.6.1999.